CELEX: 62020TN0270
Language: hr
Date: 2020-05-07 00:00:00
Title: Predmet T-270/20: Tužba podnesena 7. svibnja 2020. – JS protiv SRB-a

27.7.2020   
            
            
               HR
            
            
               Službeni list Europske unije
            
            
               C 247/19
            
         
      Tužba podnesena 7. svibnja 2020. – JS protiv SRB-a
      (Predmet T-270/20)
      (2020/C 247/29)
      Jezik postupka: engleski
      
         Stranke
      
      
         Tužitelj: JS (zastupnici: L. Levi i A. Champetier, odvjetnici)
      
         Tuženik: Jedinstveni sanacijski odbor (SRB)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi izvješće o ocjeni za 2018., o kojem je obaviješten 12. lipnja 2019.;
               
            
                  —
               
               
                  poništi i, u mjeri u kojoj je potrebno, odluku od 22. siječnja 2020., koja mu je dostavljena 28. siječnja 2020., kojom je odbijen njegov prigovor od 12. rujna 2019.;
               
            
                  —
               
               
                  naloži plaćanje naknade neimovinske štete, čija se visina ex aequo et bono može ocijeniti u iznosu 15 000 eura;
               
            
                  —
               
               
                  naloži plaćanje naknade imovinske štete u iznosu od 2 322 eura, do koje je došlo zbog zamrzavanja njegove plaće u razredu AD6/3 za razdoblje od 12 mjeseci, koje je počelo u kolovozu 2019.;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog temelji se na navodima o očitim pogreškama o ocjeni i klevetničkim optužbama.
               
            
                  2.
               
               
                  Drugi tužbeni razlog temelji se na navodima o manjku profesionalnih ciljeva i mjerodavnog opisa poslova.
               
            
                  3.
               
               
                  Treći tužbeni razlog temelji se na povredi načela nepristranosti i povredi odluke koju je SRB donio na svojoj plenarnoj sjednici od 25. ožujka 2015. (1)
                  
               
            
                  4.
               
               
                  Četvrti tužbeni razlog temelji se na tvrdnji o povredi članka 5. navedene odluke SRB-a od 25. ožujka 2015. i povredi dužnosti brižnog postupanja.
                  U odnosu na zahtjev za naknadu štete, tužitelj se poziva na tuženikovu pogrešku, štetu koju je pretrpio, te vezu između te pogreške i te štete.
               
            
         (1)  Odluka upravnog odbora od 25. ožujka 2015. o općim provedbenim odredbama članka 43. Pravilnika i provedbi članka 44. stavka 1. Pravilnika o privremenom osoblju.